דרופדי מורמו

דרופדי מורמו (בהינדי: द्रौपदी मुर्मू; באנגלית: Droupadi Murmu; נולדה ב-20 ביוני 1958) היא פוליטיקאית הודית המכהנת כנשיאת הודו מ-25 ביולי 2022. היא חברה במפלגת העם ההודית. כיהנה בתפקיד כמושלת ג'הרקאנד בין השנים 2015 ל-2021, והחזיקה בתיקים שונים בממשלת אודישה  בין השנים 2000 ל-2004.

לפני שנכנסה לפוליטיקה, היא עבדה כפקידה במחלקת ההשקיה והאנרגיה של המדינה מ-1979 עד 1983, ולאחר מכן הייתה מורה בראירנגפור  עד 1997.

ביוגרפיה 
דרופדי מורמו נולדה למשפחה משבט סנטאל  ב-20 ביוני 1958, באזור באידפוזי בעיר ראיראנגפור, שבאודישה. השם שניתן לה על ידי משפחתה היה פוטי טודו. שמה שונה על ידי המורה שלה בבית הספר לדרופדי. שמה שונה מספר פעמים והיא נקראה גם דורפאדי, דורפדי בעבר. אביה וסבה היו ראשי מועצת כפר מסורתיים. מורמו בוגרת אמנויות מטעם אוניברסיטת הנשים של ראמה דווי .

היא חברה בתנועה הרוחנית ברהמא קומאריס.

מ-1979 עד 1983, מורמו עבדה כפקידה במחלקת ההשקיה והכח של ממשלת אודישה. לאחר מכן עבדה כמורה בבית הספר לחינוך אינטגרלי של סרי אורובינדו, ראירינגפור ולימדה הינדית, מתמטיקה וגאוגרפיה.

קריירה פוליטית 
דרופדי מורמו הצטרפה למפלגת העם ההודית בראירנגפור בשנת 1997 ונבחרה לראשות מועצה אזורית. בשנת 2000 היא זכתה בבחירות לאספה המחוקקת של אודישה מטעם מחוז הבחירה ראירנגפור וכיהנה שתי קדנציות באספה המחוקקת של אודישה בין השנים 2000 ל-2009. מ-6 במרץ 2000 עד 6 באוגוסט 2002 בתקופת ממשלת קואליציית מפלגת העם ההודית ו-BJD באודישה, היא הייתה שרת המדינה והייתה אחראית על המסחר והתחבורה. בין 6 באוגוסט 2002 עד 16 במאי 2004 היא הייתה אחראית על פיתוח הדיג ובעלי החיים.

בשנת 2009, היא הפסידה בבחירות כאשר הברית בין BJD ו-BJP התפרקה.

מושלת ג'הרקאנד 

מורמו הושבעה כמושלת ג'הרקאנד ב-18 במאי 2015, והפכה לאישה הראשונה שכיהנה בתפקיד זה. מפלגת העם ההודית הייתה בשלטון בג'הרקאנד במשך רוב שנות כהונתה בת שש השנים כמושלת וגם הייתה בשלטון בממשלת הודו לאורך כל כהונתה.

כהונתה בת שש השנים כמושלת הסתיימה ביולי 2021.

בשנת 2017, אישרה מורמו את הצעת חוק חופש הדת ואת הצעת החוק לתיקון חוק רכישת קרקעות 2013 שהתקבל על ידי אספת ג'הרקאנד.

נשיאת הודו 
ביוני 2022, מפלגת העם ההודית מינה את מורמו כמועמדת לנשיאות הודו בבחירות 2022. מורמו ביקרה במהלך קמפיין הבחירות שלה במדינות שונות לקבלת תמיכה במועמדותה. מספר מפלגות אופוזיציה כמו שיב סנה ואחרות, הודיעו על תמיכה במועמדותה עוד לפני ההצבעה. ב-21 ביולי 2022, מורמו השיגה רוב ברור בבחירות לנשיאות לשנת 2022 והביסה את מועמד האופוזיציה עם 676,803 קולות אלקטורליים (64.03% מכלל האוכלוסייה) ב-21 מתוך 28 מדינות הודו. היא נבחרה לנשיאת הודו ונכנסה לתפקידה ב-25 ביולי 2022. היא הושבעה לתפקיד באולם המרכזי של הפרלמנט על ידי נשיא בית המשפט העליון של הודו NV Ramana .

דרופדי מורמו, הייתה האדם הראשון מהקהילות השבטיות בהודו שנבחרה לנשיאות. והאדם הצעיר והראשונה שנולדה לאחר עצמאות הודו בשנת 1947 להבחר לנשיאות. מורמו היא האישה השנייה אחרי פרטיבה פטיל המכהנת כנשיאת הודו.

עמדה פוליטית 
דרופדי מורמו תומכת בקו מפלגת העם ההודית על היותה של השפה ההינדית השפה הלאומית של הודו ותומכת בלאומיות ההינדית (הינדוטבה). היא תומכת בחוקי החקלאות ההודיים של המפלגה משנת 2020.

מורמו הביעה הערצה לראש הממשלה הראשון של הודו, ג'ווהרלל נהרו. היא בירכה את מהאטמה גנדי, נהרו ובהימרו רמג'י אמבדקאר על תרומתם בכתיבת חוקת הודו.

חיים אישים 
מורמו נישאה לבנקאי ב-1980 לזוג נולדו שני בנים ובת. בעלה, שני בניה, אמה ואחיה נפטרו כולם תוך 7 שנים, משנת 2009 עד 2015.

קישורים חיצוניים

הערות שוליים 

נשיאות
נשיאי הודו
פוליטיקאיות הודיות
ילידות 1958
הודים שנולדו ב-1958
מפלגת העם ההודית
מושלי המדינות והטריטוריות של הודו